Document ID: /roh_data/filtered/fineweb-2-filterrobots_roh.jsonl.gz/24351

Sco quai che Leo Thomann, il president communal da Surses, ha ditg, haja il manaschi dal bus funcziunà fitg bain enfin ussa. Pervi dal privel da lavinas en il conturn da Radons haja il manaschi dal bus però stuì vegnir interrut durant intgins dis. Pervi da la blera naiv ins haja era stuì spalar dapli naiv che quintà. Sch’il bus vegn l’auter onn era puspè a cursar n’è betg anc decidì. Ils blers buns resuns motiveschian però la vischnanca, da tschertgar l’ina u l’autra soluziun per l’avegnir, uschia Leo Thomann.
RR actualitad 11:00